Piegādātāja Līguma reģ.Nr.\_\_\_\_\_\_\_\_\_

Pasūtītāja Līguma reģ.Nr. SKUS\_\_\_\_\_\_\_\_\_

**LĪGUMS**

**„Etilēna oksīda gāzes iegāde”**

Rīgā, 2018. gada \_\_\_\_.septembrī

**VSIA „Paula Stradiņa klīniskā universitātes slimnīca”**, Pilsoņu ielā 13, Rīgā, LV-1002, reģ.Nr.40003457109, kuru, saskaņā ar statūtiem, pārstāv valdes locekle Ilze Kreicberga (turpmāk – Pasūtītājs), no vienas puses, un

**SIA “Arbor Medical Korporācija”,** reģ.Nr.40003547099, Meistaru iela 7, Valdlauči, Ķekavas novads, LV-2123(turpmāk - Piegādātājs) tās valdes locekles Daces Rātfelderes personā, no otras puses (abi kopā – Puses), pamatojoties, pamatojoties uz sarunu procedūras „Etilēna oksīda gāzes iegāde” infūzijas vadu piegāde”, identifikācijas Nr. PSKUS 2018/127, rezultātiem, noslēdz šādu līgumu (turpmāk – Līgums):

1. **Līguma priekšmets**
   1. Līguma priekšmets ir etilēna oksīda gāzes balonos(turpmāk – Preces) piegāde Pasūtītājam saskaņā ar Tehnisko specifikāciju (pielikumā).
   2. Preces piegādā Piegādātājs atsevišķās partijās, par kuru apjomu un piegādes termiņu Pasūtītājs un Piegādātājs vienojas, izdarot kārtējo pasūtījumu.
2. **Līguma summa, norēķinu kārtība**
   1. Līguma kopējā summa nepārsniedz **16 000.00** **EUR** (sešpadsmit tūkstoši *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļu likmi. Pusēm vienojoties, ir tiesības palielināt Līguma summu, ņemot vērā Publisko iepirkumu likumā noteikto.
   2. Līguma 2.1.punktā norādītajā summā ir ietverti visi Piegādātāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar Preces piegādi Pasūtītājam uz Līguma 1.2.punktā norādīto adresi.
   3. Pasūtītājs veic samaksu par piegādāto Preci 60 (sešdesmit) kalendāro dienu laikā pēc Līguma noteikumiem atbilstošas Preces piegādes un rēķina saņemšanas un pieņemšanas – nodošanas akta abpusējas parakstīšanas dienas, pārskaitot rēķinā norādīto naudas summu uz Līgumā norādīto Piegādātāja bankas norēķina kontu. Rēķins tiek izrakstīts atbilstoši piegādāto Preču skaitam.
   4. Pasūtītājs paraksta Preces pieņemšanas – nodošanas aktu tikai pēc tam, kad Piegādātājs ir izpildījis pieņemšanas – nodošanas akta prasības, iesniedzot pieņemšanas - nodošanas aktu Līgumā norādītajai Pasūtītāja kontaktpersonai. Pieņemšanas - nodošanas akts jānodod kopā ar visiem tajā minētajiem dokumentiem (tiks izmantots pēc nepieciešamības).
   5. Pasūtītājam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus par Preces piegādi, kuru Piegādātājs nav veicis un/vai par Līguma prasībām neatbilstošas kvalitātes vai bojātas Preces piegādi.
   6. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: [rekini@stradini.lv](mailto:rekini@stradini.lv).
   7. Samaksa par piegādāto Preci uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu.
3. **Līguma darbības termiņš un spēkā esamība**
   1. Līgums stājas spēkā tā abpusējas parakstīšanas brīdī un ir spēkā 24 (divdesmit četrus) mēneši no Līguma spēkā stāšanās dienas vai līdz brīdim, kad maksājumi sasniegs līgumsummu, atkarībā no tā, kurš no nosacījumiem iestāsies pirmais. Ja pēc 24 (divdesmit četriem) mēnešiem maksājumi nebūs sasnieguši maksimālo līgumsummu, Pasūtītājs var pagarināt Līgumu uz termiņu, kas nav ilgāks par 12 (divpadsmit) mēnešiem.
   2. Pusēm ir tiesības jebkurā brīdī izbeigt Līgumu, par to rakstiski vienojoties.
   3. Piegādātājam nav pretenziju, ka Pasūtītājs iepērk tādu Preču daudzumu, kāds nepieciešams Pasūtītāja darbības nodrošināšanai.
   4. Pasūtītājam ir tiesības vienpusēji atkāpties no Līguma, 30 (trīsdesmit) kalendārās dienas iepriekš rakstiski par to brīdinot Piegādātāju, ja:
      1. Piegādātājs neveic Preces piegādi ilgāk par 10 (desmit) kalendārajām dienām no Līgumā noteiktā piegādes termiņa;
      2. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
      3. iestājušies apstākļi, kas apgrūtina vai padara neiespējamu Piegādātāja Līgumā noteikto saistību izpildi;
      4. notikusi Piegādātāja likvidācija;
      5. pret Piegādātāju uzsākta maksātnespējas procedūra;
      6. ja Preces kvalitātes prasības būtiski atšķiras no tehniskajā piedāvājumā vai Preces instrukcijā norādītajām tās īpašībām. Ja iestājas šajā apakšpunktā minētais un tas tiek konstatēts un tiek sastādīts attiecīgs pamatojums, kas pierāda cēloņsakarību, Piegādātājam ir pienākums atmaksāt Pasūtītājam Preces cenu kā arī pieņemt un aizvest Preci no Pasūtītāja telpām (tiks izmantots pēc nepieciešamības).
      7. Piegādātājs ir zaudējis ražotāja autorizāciju.
   5. Par vienpusēju atkāpšanos no Līguma Pasūtītājs Līguma 3.3.punktā noteiktajā termiņā nosuta Piegādātājam rakstisku paziņojumu. Līgums uzskatāms par izbeigtu trīsdesmitajā dienā pēc Pasūtītāja rakstiska paziņojuma nosūtīšanas.
   6. Piegādātājs ir tiesīgs vienpusēji atkāpties no Līguma, nosūtot par to rakstisku paziņojumu uz Pasūtītāja juridisko adresi 30 (trīsdesmit) kalendārās dienas iepriekš, ja iestājies kāds no šādiem apstākļiem:
      1. Pasūtītājs 30 (trīsdesmit) kalendārās dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Izpildītāja pretenzijas nosūtīšanas dienas uz Pasūtītāja juridisko adresi;
      2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
   7. Līguma saistību izbeigšanas gadījumā Pasūtītājs veic pilnu norēķinu un samaksā visus Piegādātāja pamatoti iesniegtos rēķinus par faktiski veikto piegādi līdz līgumsaistību pilnīgai izbeigšanai.
   8. Ja Piegādātājs vienpusēji atkāpjas no Līguma pirms termiņa tādu iemeslu dēļ, kas saskaņā ar Līgumu nav saistīti ar Pasūtītāja pienākumu neizpildi, tad Piegādātājs maksā Pasūtītājam līgumsodu 10% apmērā no Līguma kopējās summas.
4. **Pasūtījuma veikšana**

4.1. Pasūtījumu veic Pasūtītāja kontaktpersonas, informējot Piegādātāju par nepieciešamo Preču sortimentu un daudzumu elektroniski vai pa faksu.

4.2. Pasūtītāja kontaktpersonas Medicīnas iekārtu uzturēšanas nodaļas vadītājs Toms Bērziņš, tālrunis: 29674952, e-pasts: toms.berzins@stradini.lv. Preces pasūta centralizētajā noliktavā, noliktavas darbinieki ir tiesīgi parakstīt attiecīgos pieņemšanas – nodošanas dokumentus.

1. **Piegādes kārtība**
   1. Preču piegādes vieta: VSIA “Paula Stradiņa klīniskā universitātes slimnīca” Pilsoņu iela 13, Rīga.
   2. Preču pieņemtais pasūtījums tiek izpildīts 2 nedēļu laikā darba dienās no pasūtījuma pieņemšanas dienas, saskaņojot piegādes laiku ar Pasūtītāju.
   3. Piegādātājs garantē, ka Prece atbilst Līguma noteikumiem un ir derīga ekspluatācijai, kā arī to, ka Preces izmantošana, atbilstoši tās uzdevumiem, nenodarīs kaitējumu cilvēka veselībai un dzīvībai.
   4. Pasūtījumu Piegādātājs izpilda, izmantojot savu transportu. Piegādātājs ir atbildīgs par Preču transportēšanas apdrošināšanas izdevumiem.
   5. Pieņemot Preces Pasūtītāja attiecīgā kontaktpersona pārbauda piegādāto Preču atbilstību pasūtījumam un preču pavadzīmei – rēķinam, kā arī izdara atzīmi uz rēķina par preču pieņemšanu.
   6. Preču derīguma termiņam jābūt ne mazāk kā 6 mēneši no piegādes dienas.
2. **Pušu saistības**
   1. Piegādātājam ir pienākums:
      1. veikt savlaicīgu Preču piegādi saskaņā ar Līguma noteikumiem;
      2. piegādāt Preces ne dārgāk par aptaujā piedāvātajām cenām visā Līguma darbības laikā;
      3. ja Piegādātājs piegādā kvalitātes prasībām neatbilstošas Preces un neatbilstība tiek atklāta pēc Preču pieņemšanas no Pasūtītāja puses, Piegādātājam ir pienākums aizstāt neatbilstošās Preces ne vēlāk kā 24 stundu laikā darba dienās pēc paziņojuma saņemšanas no Pasūtītāja;
      4. apmācīt Pasūtītāja darbiniekus drošām darba metodēm lietojot Piegādātāja balonus.
   2. Piegādātājs ir atbildīgs:
      1. Pasūtītāja un trešo personu priekšā par kaitējumu, kas tiem radušies sakarā ar Preču kvalitātes trūkumiem;
      2. par piegādāto balonu tehnisko stāvokli un drošu ekspluatāciju.
   3. Piegādātājam ir tiesības saņemt maksu par pienācīgi piegādātām Precēm.
   4. Pasūtītājam ir pienākums:
      1. nodrošināt saņemto Preču pieņemšanu, pienācīgu uzglabāšanu un faktiskās izlietošanas uzskaiti;
      2. veikt samaksu par Precēm Līgumā noteiktajā kārtībā.
   5. Pasūtītāja tiesības:
      1. dot Piegādātājam saistošus norādījumus attiecībā uz Līguma izpildi;
      2. saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem;
      3. laicīgi saņemt no Piegādātāja informāciju un paskaidrojumus par iespējamajiem vai paredzamajiem kavējumiem Līguma izpildē;
      4. apturēt un atlikt Līgumā paredzēto maksājumu ārējā normatīvajā aktā vai šajā Līgumā noteiktajos gadījumos.
   6. Pasūtītājs atsaka pieņemt Līguma izpildījumu, ja piegādāta nekvalitatīva un Līguma noteikumiem neatbilstoša Prece.
3. **Pušu atbildība**
   1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītajā vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
   2. Par Preces piegādes termiņa kavēšanu vai citu Līgumā noteikto saistību nepildīšanu Pasūtītājs ir tiesīgs piemērot Piegādātājam līgumsodu 0,1% apmērā no pasūtītā preču apjoma par katru nokavējuma dienu, bet ne vairāk kā 10% no kopējās Līguma summas.
   3. Par Līgumā noteikto maksājumu termiņu kavējumu Piegādātājs ir tiesīgs piemērot Pasūtītājam līgumsodu 0.1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
   4. Līgumā noteikto līgumsodu apmaksas tiek veikta 30 (trīsdesmit) dienu laikā pēc attiecīgās puses rēķina par līgumsoda samaksu saņemšanas.
   5. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.
4. **Nepārvarama vara**
   1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
   2. Par nepārvaramas varas apstākli nevar tikt atzīts Piegādātāja un citu iesaistīto personu saistību neizpilde vai nesavlaicīga izpilde.
   3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
   4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
   5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
   6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 8.3.punktam.
5. **Pretenzijas un strīdu izskatīšanas kārtība**
   1. Pretenzijas par Preču kvalitāti, iepakojumu vai citu neatbilstību Pasūtītājs fiksē defekta aktā, ko paraksta Pasūtītāja kontaktpersona un Piegādātāja pārstāvis. Defekta aktu pievieno Preču pavadzīmei – rēķinam. Uz Preču pavadzīmes – rēķina tiek izdarīta atzīme par defekta akta sastādīšanu.
   2. Trūkumi, kas atklājušies pēc Preču pieņemšanas, arī ir noformējami defekta akta veidā, ko paraksta Pasūtītāja pārstāvis.
   3. Ziņas par pretenzijām, kas ir atklājušās pēc Preču pieņemšanas, Pasūtītājs nosūta Piegādātājam.
   4. Piegādātājs pārbauda saņemto informāciju par pretenzijām un apmierina tās, ja pretenzijas ir pamatotas, 2 (divu) darba dienu laikā uz sava rēķina.
   5. Ja Piegādātājs iesniegto pretenziju par kvalitāti neatzīst, Puses, atzinuma iesniegšanai par kvalitāti var pieaicināt neatkarīgu ekspertu. Ja pieaicinātais eksperts pamatoti apstiprina nekvalitatīvās Preces faktu, Piegādātājs sedz Pasūtītāja zaudējumus, kas radušies Pasūtītājam sakarā ar nekvalitatīvo Pakalpojumu un eksperta pieaicināšanu.
   6. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta 30 dienu laikā, tad strīdus risina Latvijas Republikas tiesā Latvijas Republikas normatīvajos aktos noteiktajā kārtībā.
   7. Jautājumos, kas nav tiešā veidā paredzēti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
6. **Citi noteikumi**
   1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
   2. Puses ir tiesīgas veikt Līguma grozījumus, ja Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
   3. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu. Puses ir tiesīgas veikt Līguma grozījumus saskaņā ar Publisko iepirkumu likumā noteikto.
   4. Puses apliecina un garantē, ka tām ir tiesības parakstīt Līgumu un tās uzņemas visas ar Līgumu noteiktās saistības un pienākumus. Ja Līgumu parakstījusi persona bez paraksta tiesībām, tā uzņemas pilnu atbildību pret otru Pusi, tajā skaitā par radītajiem zaudējumiem, ja tādi radušies.
   5. Ja kādai no Pusēm tiek mainīti rekvizīti vai Līguma 10.8. un 10.9.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
   6. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
   7. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
   8. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
   9. Kontaktpersona, kura kontaktējas ar otru Pusi un uzrauga (koordinē) kvalitatīvu Līguma izpildi no Pasūtītāja puses, ir VSIA "Paula Stradiņa Klīniskā universitātes slimnīcas" Medicīnas iekārtu uzturēšanas nodaļas vadītājs Toms Bērziņš, tālrunis: 29674952, e-pasts: toms.berzins@stradini.lv. Preces pasūta centralizētajā noliktavā, noliktavas darbinieki ir tiesīgi parakstīt attiecīgos pieņemšanas – nodošanas dokumentus.
   10. Piegādātāja kontaktpersona: \_\_\_\_\_\_, tālruņa numurs: \_\_\_\_\_\_\_\_\_, e-pasta adrese:\_\_\_\_\_\_\_\_\_.
   11. Līgums sagatavots latviešu valodā, parakstīts divos oriģinālos eksemplāros, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Piegādātāja.
7. **Pušu juridiskās adreses un rekvizīti:**

|  |  |
| --- | --- |
| **Pasūtītājs:**  **VSIA “Paula Stradiņa klīniskās**  **universitātes slimnīca”**  Reģ. Nr. 40003457109  Pilsoņu iela 13, Rīga, LV - 1002  Konta Nr. LV74HABA0551027673367  Banka: AS Swedbank  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  I.Kreicberga | **Piegādātājs:**  **SIA “Arbor Medical Korporācija”**  Reģ. Nr. 40003547099,  Meistaru iela 7, Valdlauči,  Ķekavas novads, LV-2123  Banka: AS Swedbank  kods: HABALV22  konts: LV98HABA0551000850592  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  D.Rātfeldere |

|  |  |  |  |
| --- | --- | --- | --- |
| **Tehniskā-finanšu piedāvājuma forma** | | | |
| ***Etilēna oksīda gāzes baloniņi*** | | | |
|  | | | |
| **Vispārīgās prasības:** | | | |
| 1 | Piedāvājuma cenā jāiekļauj visas izmaksas, kas saistītas ar piegādi. | | |
| 2 | Piegāde 2 nedēļu laikā no pasūtījuma brīža. | | |
| 3 | Preču derīguma termiņam jābūt ne mazāk kā 6 mēneši no piegādes dienas. | | |
| 4 | Līgums tiks noslēgs par plānotajiem finanšu līdzekļiem un norādītajam daudzumam ir informatīva nozīme. | | |
|  |  |  |  |
| **Nr.p.k.** | **Preces nosaukums, veicamās funkcijas, tehniskās prasības** | **Pretendenta piedāvātie parametri\*** | **Atsauce uz informatīvo materiālu\*\*** |
| **1.** | **Etilēna oksīda gāzes baloniņš** |  | |
|  | **Cena kopā bez PVN, EUR:** | **€ 15 984.00** | |
|  | **Vienas vienības cena** | **13.32** | |
|  | **Skaits** | **1200** | |
|  | Preces ražotājs: | 3M, ASV | |
|  | Preces modelis, kods: | Etilēna oksīda gāzes balons iekārtai 3M STERIVAC 8 XL , kods : 8-170 | |
|  | ***Tehniskās prasības:*** | | |
|  | Etilēna oksīda gāzes balons savietojams ar Sterilizācijas nodaļā esošo gāzes sterilizatoru | Etilēna oksīda gāzes balons savietojams ar Sterilizācijas nodaļā esošo gāzes sterilizatoru | 2.lpp |
|  | Katram balonam ir unikāls ID numurs, ko atpazīst sterilizācijas iekārta | Katram balonam ir unikāls ID numurs, ko atpazīst sterilizācijas iekārta | 1.lpp |